google/wiki40b huggingface dataset:
Suinzona

Utseende

Middelsstore (4 - 6 millimeter), brede, blanke, rødbrune eller mørkbrune bladbiller. De har litt bronseaktig metallglans. Antennene er tynne og rundt halvparten så lange som kroppen. Pronotum er avrundet firkantet, dekkvingene litt pæreformede, jevnt, ikke radvis, punkterte.

Levevis

Slekten kan finnes på mange ulike planter. De fleste av artene lever i stor høyde (mer enn 3300 meter over havet) og trives godt på steinete skråninger. De kan ikke fly.

Utbredelse

Slekten er utbredt i Kina. 20 av de 23 artene lever bare i Hengduanfjellene i Sichuan, Tibet og Yunnan.
De iberiske fjell

De iberiske fjell (spansk Sistema Ibérico) er en fjellkjede som består av middels høye fjell i Spania og som grenser mot det sentrale høylandet syd for elven Ebro. Fjellkjeden som er om lag 500 km lang og om lag 100 km bred , og ligger i retning nordvest-sydøst. Noen av dens viktigste topper er Moncayo (2 313 m), San Lorenzo (2 262 m), Pico de Urbión (2 228 m), toppen av Javalambre (2 020 m) og Peñarroya (2 024 m).
Metropolitanskolen

Metropolitanskolen var en dansk skole med forskjellige adresser, senest beliggende i Struenseegade på Nørrebro i København. Skolen er blant annet kjent gjennom Hans Scherfigs roman Det forsømte forår.
Man antar den ble opprettet samtidig med Vor Frue Kirkes kapitel i 1209 og kaltes Domskolen eller Vor Frue skole. Ved kongelig resolusjon av 19. september 1817 fikk skolen sitt nåværende navn.
Mange bygninger i byen ble skadet under Københavns brann i 1795 og  bombardementet i 1807. Som følge av dette ble store deler av København gjenoppbygget i årene etter, og Metropolitanskolen var en av dem. 
Arkitekt C.F. Hansen arbeidet med prosjektet i perioden 1811–15 og den 23. april 1816 ble den nye skolebygningen innviet. I 2010 ble skolen sammenlagt med Østre Borgerdyd Gymnasium under det felles nye navn Gefion Gymnasium.
Xylotrupes rindaae

Utseende

En stor, blank, svart hornbille. Som de fleste andre artene i slekten Xylotrupes har hannene et fremoverrettet horn på pronotum og et krumt horn på hodet, begge kløvet i spissen. Hos denne arten er hannens horn relativt korte, og pronotum er grovt og forholdsvis tett punktert.

Levevis

Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.

Utbredelse

Arten er utbredt i Indonesia (øya Selayar ved Sulawesi).
Polysykliske aromatiske hydrokarboner

Polysykliske aromatiske hydrokarboner (PAH) kalles ofte for tjærestoffer. De forekommer naturlig i råolje og er en viktig bestanddel av kreosot, tjære og asfalt.

Kjemisk karakterisering

PAH er en kompleks blanding av flere hundre kjemikalier karakterisert ved at de består av to eller flere koblede aromatiske (benzenlignende) ringer. De omfatter forbindelser som nitro-PAH og oksygenerte produkter, og heterosykliske-PAH, mens benzen ikke er inkludert. De fleste er meget fettløselige og lite løselige i vann. PAH i luft og vann er derfor ofte adsorbert til partikler og organisk materiale.

Kilder

PAH vurderes ofte som et uønsket biprodukt som dannes ved ufullstendig forbrenning eller oppvarming av organisk materiale som olje, naturgass, kull og ved. Det relative bidraget fra ulike viktige kilder som elektrokjemisk industri (f. eks. aluminiumsindustri), industriell energiproduksjon, avfallsforbrenningsannlegg, biltrafikk og boligoppvarming er vanskelig å vurdere. I tillegg utsettes mennesker ofte for PAH via tobakkrøyk og grillet og røkt mat. De største naturlige kildene til PAH-utslipp er vulkanutbrudd og skogbranner.

Bruksområder

Den kommersielle betydningen av PAH som sådan er imidlertid liten, men en PAH-holdig olje brukes blant annet som myknere i bildekk. I forbindelse med treimpregnering benyttes kreosotolje.

Helseeffekter

Mange PAH-forbindelser kan medføre negative helseeffekter, da de er giftige og flere av dem er kreftfremkallende.
Spinocentruropsis

Utbredelse

Arten er bare kjent fra Ny-Guinea.
Vegårsheiulven

Vegårsheiulven var den første ulven som ble felt lovlig i Norge i moderne tid, etter at ulven ble utryddet i landet.
Ulven var en vanlig gråulv som innvandret til Norge østfra som streifdyr og tok tilhold i Vegårsheitrakten. Ulven fikk omfattende oppmerksomhet i mediene. Norske myndigheter ga fellingstillatelse vinteren 1983 og ulven ble felt 11. januar 1984 av Nils Belland, som var med i et jaktlag på 40 personer, ledet av Lars Saga. Vegårsheiulven var ifølge forskere ved Uppsala universitet i Sverige av finsk avstamning. Det var en fem år gammel hannulv som veide 46 kg da den ble skutt. Ulven da var det eneste kjente individ av arten i Norge.
Vegårsheiulven ble stoppet ut og står utstilt i Vegårshei Sparebanks lokaler i Myra. Det er også reist et monument der ulven ble skutt, sørvest for Kilsloftet.
6. november 2013 ble ulv nummer to skutt på Hovdefjell på Vegårshei, kun få kilometer fra der den første ulven ble skutt. Denne gang var det Asbjørn Oland (46) som felte ulven, og begrunnet fellingen med at den holdt på å angripe hunden hans. Oland hadde i tillegg registrert seg som lisensjeger, og det var åpnet for at det kunne skytes en ulv i rovviltregion 2 som består av fylkene Aust-Agder, Telemark, Buskerud og Vestfold.
Cybdelis

Utseende

Middelsstore, mørkbrune sommerfugler. Vingenes overside har en purpuraktig metallglans og runde, hvite eller blå flekker.

Levevis

Biblidinae er tropiske skogsinsekter.
Disse artene finnes i regnskog i Andes-skråningene, mellom 400-1200 meter over havet.

Utbredelse

Slektens utbredelse følger Andesfjellene, fra Venezuela til Argentina.
Lens

Økonomi

Byen er et industrielt senter og har en lang historie som gruveby der en drev gruvedrift etter kull. Rundt byen ligger det mange store slagghauger.

Sport

Byens fotballag, Racing Club de Lens, ligger i den øverste divisjonen i Frankrike, Ligue 1.
Parallel Minds

Parallel Minds er et musikkalbum med Conception, utgitt i 1993.
Komorenes sentralbank

Komorenes sentralbank (Banque Centrale des Comores – BCC) er sentralbanken på Komorene, en øystat i Indiahavet, øst for Afrika.

Om sentralbanken

Statuttene til BCC erklærer at Styret skal ha 8 medlemmer, som skal velges av regjeringen, den franske sentralbanken (Banque de France) og den franske regjeringen. Stillingen som visedirektør skal innehas av en fransk embetsmann, som er ansvarlig for pengepolitikken. Siden 19. november 1999 har de hatt en fast valutakurs, der valutaen er bundet til euro Overnight Index Average (EONIA), slik at én euro = 491,96775 FC. Dette har bidratt til å stabilisere rentedifferansen med euroen. 
Den komoriske francen er garantert av Frankrike.
BCC har et pålagt reservekrav på 20% av sine forpliktelser. BCC har også ansvaret for overvåking av finansnæringen. De har hovedkontor i Moroni, og sentralbanksjefen er Younoussa Imani.
BCC styrer også renten til bankene, på grunn av mangel på konkurranse. Siden 1. mars 2004 kan bankene sette utlånsrenten sin til mellom 8% og 14%, mens innskuddsrenten skal være 3%. Sentralbanken styrer ikke bankenes utlånspolitikk lenger.

Komorenes banksystem

Det komoriske banksystemet består av tre banker; Sentralbanken (BCC), Industri- og handelsbanken for Komorene (Banque pour l’Industrie et pour le Commerces -Comores – BIC-C) og Komorenes utviklingsbank (Banque de Développement des Comores – BDC). I tillegg har Société Nationale des Postes et des Services Financiers (SNPSF) og de to agentbankene SANDUK og MECK en viktig rolle på Komorene.

Sentralbanksjef

Per august 2018 er Younoussa Imani sentralbanksjef.
Bergen Taxi

Bergen Taxi er en drosjesentral i Bergen. Bergen Taxi er en formidlingssentral eid av drosjeeierne tilsluttet sentralen. Bergen Taxi ble etablert 20. januar 1915 under navnet Bergens Automobil-Vognmandsforening. I markedføring brukes nå navnet 07000 Bergen Taxi.
Pr 1. januar 2011 har sentralen tilsluttet ca. 450 biler fordelt på ca. 325 løyvehavere ifølge deres hjemmeside, www.bergentaxi.no. Selskapet markedfører seg under navnet 07000 Bergen Taxi og holder til i Kokstadvegen 8 i Bergen. I administrasjonen opplyser selskapet å ha ca 65 ansatte, mens ca 1000 sjåfører kjører flere millioner turer hvert år, alt ifølge deres hjemmesider.
Jacob von Kettler

Liv

Kettler ble født i Goldingen nå Kuldīga som sønn av Wilhelm Kettler og Sophia av Prøyssen (1582-1610), prinsesse av Prøyssen, en datter av Albert Frederick, Hertug av Prøyssen. Han var gudsønn til Kong James I av England. Under Kettlers herredømme, handlet hertugdømmet med nasjoner som Nederland, Portugal, England og Frankrike. I 1651 sendte han en flåte for å bygge opp et fort, kalt Fort Jacob, ved Gambiaelven. I 1654 erobret han Tobago med skipet Das Wappen der Herzogin von Kurland. Kolonien på Tobago ble kalt Neu Kurland («Ny-Kurland»). 
Hertugen ble tatt til fange av Sverige fra 1658 til 1660. I denne tiden ble hans kolonier erobret og hans flåte ødelagt. Etter at han kom fri, gjenoppbygget han flåtet og gjenerobret koloniene. Han forpaktet i en periode Eidsvold Jernværk. Hertugen døde i Mitau nå Jelgava den 1. januar 1682.
Kettler giftet seg med Louise Charlotte av Brandenburg (1617–1676), datteren til Georg Vilhelm av Brandenburg.
Mo kommunestyre 1856–1858

Mo kommunestyre 1856–1858 er en oversikt over representanter i Mo herredsstyre, etter herredsstyrevalget i 1856. Valget ble avholdt den 6. mai 1856.
I 1856 var det direkte valg på personer. De som fikk flest stemmer ble herredsstyremedlemmer.
Rødehavet

Navnet

Rødehavet er kjent i bibelsk kontekst for fortellingen om hvordan israelittene krysset havet ved at Moses skilte det og de gikk trygt over. Det er beskrevet i Andre Mosebok og kalt for «Sivsjø-underet». Navnet «Rødehavet» ble fremmet i den tidlige greske oversettelsen av Den hebraiske Bibelen som kalles Septuaginta, omtrentlig på 200-tallet f.Kr. I denne versjonen er hebraiske ים סוף, Yam Suph, bokstavelig «Sivsjø», oversatt som Ερυθρὰ Θάλασσα, Erythra Thalassa, «Rødehavet». Den direkte oversettelsen fra gresk til latin er Mare Erythraeum som refererer til den nordvestlige delen av Indiahavet. Det er også betegnelsen for en mørk region på planeten Mars. Rødehavet er et av fire hav som har navn etter farge. De andre er Svartehavet, Kvitsjøen, og Gulehavet.
Navnet på Rødehavet kan ha sin årsak i de sesongmessige oppblomstringen av de rødfargede Trichodesmium erythraeum, en art alger, nær vannets overflate. En teori fremmet av moderne forskere er at «rødt» viser til retningen sør, akkurat som Svartehavet kan referere til nord. Grunnlaget for denne teorien er at en del asiatiske språk benytter fargeord for å referere til himmelretninger.
Kamerun under VM i friidrett 2017

Resultater

(q – kvalifisert, NM – ikke noe gyldig resultat, SB – årsbeste)
Peter Senge

Bakgrunn

Senge tok sin bachelor of science innen ingeniørteknikk for luft- og romfart ved Stanford University. Han studerte også filosofi ved Stanford. Han tok deretter mastergrad i  sosialstudier ved Massachusetts Institute of Technology i 1972. I 1978 fikk han sin doktorgrad (Ph.D.) fra ’’MIT Sloan School of Management’’. Han bor med sin familie i Massachusetts.
Han var lenge direktør for Center for Organizational Learning ved MIT Sloan School of Management, og var (per 2005) ansatt ved MIT (Massachusetts Institute of Technology). Senge er også stifter av Society for Organizational Learning (SoL).

Arbeid

Senge fikk sin ingeniøropplæring hos Jay Wright Forrester, og studerte Chris Argyris and Robert Fritz nøye. Hans bøker er basert på arbeid med de fem disipliner ved Ford, Chrysler, Shell, AT&T, Hannover Insurance og Harley-Davidson fra 1970-tallet, 1980-tallet og frem til i dag.

Organisasjonsutvikling

På 1990-tallet fremstod Senge som en ledende teoretiker innen organisasjonsutvikling, med boken The Fifth Discipline hvor han presenterte forestillingen om lærende organisasjoner. Teoriene hans beskriver organisasjoner som dynamiske systemer i en  holistisk forståelse, der de er i konstant utvikling og tilpasning.
Graemsay

Graemsay er en øy i den skotske øygruppen Orknøyene, og ligger i sundet Hoy Sound mellom øyene Hoy og Mainland. Navnet på øya kommer fra norrønt og betyr Grimsøy. 27 innbyggere, mens det i storhetstiden på 1800-tallet var 200 innbyggere på øya. Øya er 2 km bred og 3 km lang.
Øya har to fyrtårn fra 1851.
Fergeforbindelse med Stromness på Mainland og Hoy.
René Pape

Bakgrunn

Moren var hårfrisør og faren  kokk. De ble skilt da han var to år gammel. Pape bodde noen ganger sammen med sin bestemor som åpnet veien for hans musikkinteresse. Hans morfar var operettetenor.
Pape fikk sin musikalske utdannelse ved Dresdner Kreuzchor og Hochschule für Musik Carl Maria von Weber i Dresden.

Karriere

Mens han studerte, hadde han sin debut på Staatsoper Unter den Linden i Wolfgang Amadeus Mozarts Tryllefløyten i 1988. I 1991 plasserte Sir Georg Solti og Johannes Schaaf ham i rollen som Sarastro i Tryllefløyten under Festspilene i Salzburg, noe som gav ham internasjonal anerkjennelse.
I 1995 debuterte Pape også ved Metropolitan Opera i New York, hvor han har gjestesunget hvert år siden. Han opptrer regelmessig ved verdens mest betydningsfulle operahus (slik som Opera Nationale de Paris, Lyric Opera, Chicago, Royal Opera House i Covent Garden, London, Wiener Staatsoper og La Scala, Milano), operafestivaler (slik som Bayreuth og Glyndebourne, konserthaller samt med større symfoniorkestere over hele verden.
Papes repertoar innbefatter praktisk talt alle de store tyske bassroller samt Ramfis i Giuseppe Verdis Aida, Kong Filip II i Giuseppe Verdis Don Carlo, Méphistophélès i Arrigo Boitos Faust og tittelrollen i Wolfgang Amadeus Mozarts Don Juan. Han har dessuten fremført kjente operaarier av Charles Gounod, Hector Berlioz, Jacques Offenbach, Richard Wagner, Anton Rubinstein, Anton Dvorak samt Modest Mussorgskij.
Ved siden av klangen i hans stemme verdsetter internasjonale operaregissører Pape for hans fremragende skuespillertalent.
Han blir ofte omtalt som verdensledende bassanger og har medvirket på flere operainnspillinger. I  2003 ble han tildelt en Grammy Award for beste operainnspilling for Richard Wagners Tannhäuser. Hans seneste plate er Gods, Kings & Demons (Deutsche Grammophon).
20. september, 23. september, 26. september og  30. september samt 2. oktober og 4. oktober2008 sang han rollen som Kong Filip II i Don Carlo på Den Norske Opera. Det var en samproduksjon mellom Den Norske Opera, Royal Opera House i Covent Garden, London samt Metropolitan Opera House, New York.
Pape har blitt kalt «operaens Sinatra». Det går mer på at han også synger Cole Porter-sanger og måten han forholder seg til rytmen på. På, foran og bakpå beat'et.
Internet Research Task Force

Internet Research Task Force (IRTF) er en søsterorganisasjon til Internet Engineering Task Force (IETF). Dens uttalte formål er «Å fremme forskning som er av viktighet for utviklingen av fremtidens Internett, ved å opprette fokuserte, langsiktige og små forskningsgrupper som arbeider med emner relatert til Internetts protokoller, applikasjoner, arkitektur og teknologi».
IRTF er sammensatt av forskningsgrupper som studerer langsiktige spørsmål som angår Internett og beslektede teknologier. Listen over de nåværende gruppene kan finnes på IRTF's nettsted.
IRTF styres av Internet Research Steering Group (IRSG), som korresponderer med den tilsvarende organisasjonen Internet Engineering Steering Group (IESG) på IETF-siden. Lederen for IRTF utnevnes av Internet Architecture Board (IAB) for en periode på to år. IRTF's nåværende leder er Aaron Falk.
Sjællansvisen

«Sjællandsvisen» er et skillingstrykk som Alf Prøysen presenterte i sin visespalte i bladet «Magasinet for Alle», årgang 1954-1955. Visen er også tatt med i samlingen «De gamle visene med Alf Prøysen». Skillingsvisen er av ukjent opprinnelse.

Teksten

1. Ved Sjællands kyster bodde der to unge, de elskede hverandre huld og tro,

men de var fattige og tiden trange, og folk berøvet dem all deres tro.
2. Men da de ikke kunne få hinannen, blev gutten sløv og flasken ble hans trøst,

men piken hun bevarede forstanden hun reiste bort fra Sjællands grønne kyst.
3. Men ingen visste hvorhen hun var dragen, hun skrev ei brev, ei sendte noe bud,

men alle fant det var klart som dagen, at piken kastet seg i sjøen ut.
4. Han sank alt mer til slutt han gikk som tigger, enskjønt han var en rask og kraftig mann,

og alle fant at det var klart som dagen at gutten hadde mistet sin forstand.
5. Men piken i Amerika gikk stille i huset hos en grunnrik enkemann,

titt så han pikens bitre tårer trille for ham der hjemme i sitt fedreland.
6. Gift deg med meg og når jeg dør, så skjenker jeg deg mitt gods hvis du meg pleie vil,

så fries du fra fattigdommens lenker og siden får du ham din hu står til.
7. Men piken gråt da hun for alteret trådte dog var hun god i mot den gamle mann,

to år derpå han i gravens skjød måtte, hun sto som enke og i fornem stand.
8. Så reiste hun til Sjællands grønne sletter, hun søkte der sin ungdomskjærlighet,

han var den første og han var den rette skjønt han var sunket i kummer ned.
9. Ti år var svunnet nesten ingen kjente den raske kvinne da hun steg i land,

men da hun seg i mot hans hytte vendte da gråt han som et lite barn på strand.
10. Hun sagde: Well, jeg ser din arme stilling, men elsker du meg ennu fro som før,

så følg med meg vi skal dele hver skilling og du er herre innenfor min dør.
11. Hvis du vil love meg med ærlig streben at fjerne lastens berme fra ditt sinn,

så svar meg ja med hjerte og med leben, da kysset han ærbødig hennes kinn.
12. Til slutt i tvende år han sto på prøve han holdt seg godt, hans last kom ei igjen,

nå er han herre vil sin gjerning øve, og leve sammen med sin elskede venn.
Petrus Apianus

Bakgrunn

Hans opprinnelige navn var Peter Bennewitz eller Bienewitz (Biene-witz i betydningen Bienen-dorf; latinsk apis blir på tysk  «Biene», på norsk betyr der «bie»). Hans far var skomaker. Familien var relativt velstående, og var blant middelklasseborgerskapet i Leisnig. Apianus ble utdannet ved latinskolen i Rochlitz.

Studier

Apian studerte først ved Leipzigs universitet (1515-1519 - det va da han latiniserte sitt etternavn) og fortsatte så studiene i Wien (til 1523), for å være disippel undern Georg Tannstetter, som på den tid preget Wiens universitet som humanistisk dannet matematiker, astronom og astrolog. Apian uttryktre sin respekt for ham bed senere å dedisere en av sine bøker til Tannstetter.

Professor, forsker

Apianus ble i 1527 professor i matematikk ved universitetet i Ingolstadt, selv om han bare hadde den akademiske grad baccalaureus. I Ingolstadt bygde han et eget trykkeri (kalt Academia) der han blant annet trykket det viktige Tabula Hungarie (Ungarnkart) i 1528. 
Han var en fremstående observatør av himmellegemene og deres bevegelser og gjorde fastslo breddegrader og lengdegrader ved hjelp av måneavstander, dog temmelig usikre på grunn av månetabellenes upålitelighet. Han utvikllet vitenskapelige instrumenter som tjente til å kunne forutsi planetbanene ved hjelp av mekaniske modeller. Til dels var dette papirskiver som ble heftet inn i hans bøker, og som lot seg dreie mot hverandre. Hvordan disse såkalte volvellene skulle betjenes forklarte Apian nøyaktig i sine tekster.
I 1527 offentliggjorde han som første vesterlandske forfatter, og lenge før Blaise Pascal, en variant av Pascals trekant, noe som tidligere var blitt gjort og omtalt i arabiske og kinesiske verker.
Han gjorde også observasjoner av kometer som fortsatt er brukbare, deriblant Halleys komet i 1531. Komethaler forklarte han som kometens skygge, og hadde altså klart for seg at de var rettet bort fra solen. (Uavhengig av Apianus kom også Girolamo Fracastoro frem til det samme.)  Apianus utga De cosmographie et geographie pricipiis sen cosmographicus liber i 1524 og Astronomicum Cæsareum i 1540.
Apian stilte seg så til tjeneste for Keiser Karl V som hoffmatematiker. Keiseren utnevnte under Riksdagen i Regensburg den 20. juli 1541, og hans brødre Georg, Gregor og Niclas, til riddere («rittermäßigen Edelleuten»). Kort etter ble han utnevnt til Hofpfalzgraf.
Peter Apian er far til matematikeren og katografen Philipp Apian.
Herreløse

Historie

Gruppen ble kåret til Ukas urørt i uke 14 i 2005, og nominert til årets nykommer samme år.
I 2005 ga de også ut gratisalbumet La Vida Loka.
Gruppa deltok på Musikkens Dag i Oslo og Oslo Music Week i 2007, og har siden deltatt på Musikkens dag flere år. De har spilt konserter i byer som Hamar, Lillehammer, Stavanger, Trondheim, Trømsø, men har hatt flest opptredener i Oslo og omegn. De har spilt på scener som Rockefeller på Knirckefritt-arrangementene i 2012 og 2013, Blå, Fabrikken med Tungtvann i 2007, Momarken i 2011. I 2014 spilte de for utsolgt publikum på John Dee på releasen av Kall Det Hva Du Vil, og fylte storsalen i Rockefeller to måneder etter på natt til 1. mai.
I 2008 ble det laget en musikkvideo med dem, Herreløse – Rundt og rundt, som vant pris under kortfilmfestivalen i Grimstad.
I 2010 ble gruppa artister under Knirckefritt management og plateselskap og ga ut singelen «Gratulerer med da'n», som det også ble filmet musikkvideo av samme år.
I 2011 ga de ut en gratis mixtape ved navn «Skjeletter fra Skapet», senere samme år gav de ut singelen «Svelg en kamel» og spilte på God morgen Norge på TV2.
I 2012 kom den OnklP-gjestede låta «Dårlige Vaner», basert på Jokke med Tourettes «Billig Lykke» fra albumet med samme navn.
I 2013 trakk de seg fra Knirckefritt og startet et eget plateselskap, "Herreløse Skiver", og via dette slapp de singelen «Narkotika» i 2014, akkompagnert av en musikkvideo regissert av Eivind Landsvik.
Den 22. februar 2014 så kom debutallbumet Kall det hva du vil ut og debuterte på 12.-plass på VG-lista topp 40. Albumet fikk gode tilbakemeldinger med anmeldelser i bl.a. Dagbladet, VG, Dagsavisen og Nordlys.
I desember 2014 allerede var oppfølgeren klar, og Store Hoder EP  fikk se dagens lys. Denne utgivelsen var akkompagnert av en musikkvideo til singelen Store hodet, regissert av Eivind Landssvik og gjestet av en nakenløpende Trond Nilsen (tidligere vinner av Amandaprisen 2011 for deltagelse i filmen Kongen av Bastøy). 
17. mai 2015 kom samlingen Herreløse - Lost Tapes (2004-2014) ut, og tre dager etter slapp de den nye singelen "Ser det på meg". Sistnevnte singel ble også sluppet med en musikkvideo regissert av Alexander Halvorsen, mannen bak KLISH sin hitsingel "Hangups" i 2014.
Q-kilden

Q, eller Q-kilden (q av tysk quelle som betyr kilde) er et hypotetisk tapt evangelium, eller et evangeliefragment. Q brukes som forklaring på likheter mellom Matteus- og Lukasevangeliet.
Tokildehypotesen, som er den mest utbredte teorien for å forklare det synoptiske problem, sier at Evangeliet etter Markus ble skrevet først. Lukas og Matteus har så kjent til Markusevangeliet, og brukt det som kilde når de skrev sine evangelier. I tillegg har de to evangeliene endel felles stoff. Dette stoffet antas å stamme fra en felles kilde, som ofte kalles Q.
Man har aldri funnet Q, heller ikke fragmenter av denne. Mange forskere mener idag at det kan dreie seg om en muntlig kilde.
En hypotetisk rekonstruksjon av teksten ble utgitt i 2000 av kanadieren John S. Kloppenborg, og James M. Robinson og Paul Hoffmann fra USA. En 1990-versjon fra Kloppenbergs arbeid er utgitt på norsk i samlingen Apokryfe evangelier i serien Verdens Hellige Skrifter i 2001.
ONUB

ONUB, formelt Opération des Nations Unies au Burundi eller United Nations Operation in Burundi, var en fredsbevarende FN-styrke opprettet 21. mai 2004 av FNs sikkerhetsråd ved resolusjon 1545. Styrken ble satt inn i Burundi for å bistå iverksettelsen av Arusha-avtalen om fred og forsoning. Landet var herjet av borgerkrig. Operasjonen ble avsluttet 31. desember 2006.
ONUB rådde på det meste over et uniformert personell på 5 665, derav 5 400 soldater, 168 militærobservatører og 97 politifolk. I tillegg kom 316 internasjonale sivile og 383 lokalt ansatte sivile. FNs fredskorps bidro med 156 personer. Hovedkvarteret lå i Burundis hovedstad Bujumbura.